Cypraeovula capensis

Cypraeovula capensis a zo unan eus ar seitek spesad a vez renket er genad Cypraeovula e kerentiad an hoc'higed-mor hervez Word Register of Marine species WoRMSLec'hienn WoRMS Word Register of Marine species, bet sellet outi d'ar 16 a viz Eost 2015, http://www.marinespecies.org/aphia.php?p=taxdetails&id=205648. Ur spesad kregin boutin a-walc'h betek ral a vev e gevred Suafrika an hini eo.

 Taksonomiezh 
Diskrivet eo bet ar spesad gant Gray e 1828 dindan an anv genad Cypraea hag hini ar spesad Cypraea capensisLec'hienn WoRMS Word Register of Marines species, bet sellet outi d'ar 16 a viz Eost 2015,http://www.marinespecies.org/aphia.php?p=taxdetails&id=390548Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 .

Dont a ra anv ar spesad capensis eus Beg an engortoz (Cape of Good Hope) e gevred Suafrika.

Heñvelsterioù a zo hervez an diskriverien evit ar spesad-se daoust d'an anv Cypraeovula capensis bezañ implijet un tamm muioc'h eget ar re all:

 Cypraea capensis Gray, 1828 hervez ar re a renk an holl spesadoù Cypraeidae er spesad nemetañ Cypraea.
 Cypraea capensis f. elizabethensis Rous, 1905 gant ur stummm ha n'eo ket degemeret
 Cypraeovula capensis capensis (Gray, 1828) gant anv an isspesad tip

 Isspesadoù
Pevar isspesad a zo bet diskrivet diouzh al lec'h ma vevont ha nebeut variadennigoù stumm pe liv :

 Cypraeovula capensis archilyra Van Heesvelde & Deprez, 2006 isspesad ral
 Cypraeovula capensis gonubiensis Massier, 1993 isspesad ral a-walc'h a vev e tachenn East london
 Cypraeovula capensis gorda Van Heesvelde & Deprez, 2006 isspesad ral
 Cypraeovula capensis capensis (Gray, 1828) isspesad tip boutin a-walc'h

 Bevoniezh 
Kregin boutin a-walc'h betek ral diouzh an isspesadoù a vez kavet bev dindan mein ha spoue e tachennoù traezh etre 8 ha 25 m donder. Ral e vez draget anezho eus 150 betek 450 m donder.

 Ment 
Mentoù boutin ar c'hregin etre-se a zo etre 26 mm ha 32 mm hirder, met e c'hell bezañ kavet hiniennoù korrig betek 19 mm pe ramz betek 38 mm.

 Gwelout ivez 
Spesadoù all ar genad Cypraeovula ha dreist-holl Cypraeovula edentula ha Cypraeovula amphithales

 Kartenn al lec'hioù bevañ 
Lec'h bevañ ar spesad a zo e gevred Suafrika .

 Notennoù ha daveennoù 

Rummad:Kregin
Rummad:Blotviled
Rummad:Cypraeidae